फिल्म के अंदर दो हवलदारों के माध्यम से कुछ जगह हास्य के दृश्य डाले गए हैं, जो कि जबरन ठूंसे हुए लगते हैं. फिल्म की गति काफी धीमी है, इसे पटकथा की कमी ही गिना जाएगा. कहानी व पटकथा के स्तर पर रहस्यमय घटनाक्रम से युक्त दृश्यों की काफी गुंजाइश रह गयी है. सिद्धार्थ मल्होत्रा यानी कि विक्रम और सोनाक्षी सिन्हा यानी कि माया के बीच कई दृश्य जोड़े जाने चाहिए थे. यदि लेखक व निर्देशक ने इन कमियों पर गौर किया होता, तो शायद यह फिल्म कुछ ज्यादा बेहतर हो सकती थी.